pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เตรียมความพร้อมรับมาตรการผ่อนคลาย
วันเสาร์ที่ 25 เมษายน 2563
สธ.เตรียมความพร้อมรับมาตรการผ่อนคลาย
สธ.กําหนดแนวทางผ่อนคลายมาตรการ “คลินิกความงาม-นวดสปา-สถานบริการ” ต้องเน้นมาตรการระยะห่าง คัดกรอง สวมหน้ากาก ล้างมือ  จํากัดจํานวนผู้รับบริการ ขณะที่ กรมอนามัย พัฒนาระบบประเมิน ความพร้อม THAISTOPCOVID ร่วมช่วยกันตรวจสอบความพร้อมและติดตามมาตรฐานบริการ
สธ.กําหนดแนวทางผ่อนคลายมาตรการ “คลินิกความงาม-นวดสปา-สถานบริการ” ต้องเน้นมาตรการระยะห่าง คัดกรอง สวมหน้ากาก ล้างมือ จํากัดจํานวนผู้รับบริการ ขณะที่ กรมอนามัย พัฒนาระบบประเมิน ความพร้อม THAISTOPCOVID ร่วมช่วยกันตรวจสอบความพร้อมและติดตามมาตรฐานบริการ
บ่ายวันนี้ (25 เมษายน) นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า หากมีการประกาศผ่อนคลายมาตรการคุมเข้มสถานการณ์โควิด-19 ในส่วนของคลินิกความงามหากจะเปิดบริการ ได้กําหนดมาตรการ ประกอบด้วย ช่วงก่อนเปิดบริการ แบ่งเป็น 3 ส่วน คือ ส่วนแรกสถานประกอบการ ต้องทําความสะอาด จัดสถานที่เว้นระยะห่าง จัดจุดพื้นที่ภายนอกหรือส่วนแยก (Isolate area) เพื่อคัดกรอง เตรียมอุปกรณ์ทําความสะอาดให้เพียงพอ ส่วนที่สองผู้รับบริการ ต้องสวมหน้ากาก ล้างมือ ปฏิบัติตามคําแนะนําของสถานพยาบาล และส่วนที่สามผู้ให้บริการ ต้องจัดทําเวชระเบียนเพื่อซักประวัติผู้รับบริการ ให้บริการแบบ 1 คน ต่อแพทย์ พยาบาล1 คนเท่านั้น และจัดเตรียมห้องทําหัตถการแยกห้องๆละ 1 คน ส่วนในช่วงให้บริการ เน้นการคัดกรองผู้รับบริการเป็นสําคัญ วัดอุณหภูมิต้องไม่เกิน 37.5 องศาเซลเซียส ล้างมือและสวมหน้ากากตลอดเวลาที่เข้ารับบริการ หากพบภาวะเสี่ยงต้องรายงานและส่งต่อรักษาได้ทันที นอกจากนี้ ต้องเปลี่ยนอุปกรณ์หลังใช้งานและไม่ใช้ของร่วมกับผู้อื่น ทําความสะอาดพื้นที่และจัดเก็บขยะทุกครั้ง
อธิบดีกรมสนับสนุนบริการสุขภาพ กล่าวว่า ในส่วนกิจการสปานวดเพื่อสุขภาพ นวดเพื่อเสริมความงามและส่งเสริมการท่องเที่ยวเชิงสุขภาพ ต้องเตรียมสถานที่และบุคลากรในแนวทางเดียวกับคลินิกความงาม ทั้งการคัดกรอง ซักประวัติ เว้นระยะห่าง จัดห้องนวด 1 คนต่อห้อง ถ้าห้องรวมจะต้องเว้นหรือมีผ้าปิดกั้น ผู้ให้บริการและผู้รับบริการนวดต้องสวมหน้ากากอนามัยทุกครั้ง ล้างมือด้วยสบู่หรือแอลกอฮอล์เจลก่อนและหลังให้บริการแต่งกายรัดกุม ไม่ใช้สิ่งของ เช่น แก้วน้ํา หลอดดูดน้ํา ช้อน ผ้าเช็ดมือ ผ้าเช็ดตัวร่วมกับผู้อื่น นอกจากนี้ แม่บ้านทําความสะอาดต้องจัดการขยะติดเชื้อแยกเฉพาะโดยเฉพาะหน้ากากอนามัย ทิชชูที่เปื้อนน้ําลาย น้ํามูก จะต้องเก็บใส่ถุงมิดชิด ทั้งนี้จะส่งให้แต่ละแห่งได้สํารวจความพร้อมก่อนเปิดให้บริการ และจะส่งทีมเข้าตรวจสอบเพื่อให้เป็นไปตามแนวทางที่กําหนด
ขณะที่ แพทย์หญิงพรรณพิมล วิปุลากร อธิบดีกรมอนามัย กล่าวว่า กรมอนามัยได้สร้างแพลตฟอร์ม THAISTOPCOVID (stopcovid.anamai.moph.go.th) คนไทยรวมพลังป้องกันโรค เพื่อให้ผู้ประกอบการทั้งร้านอาหาร โรงแรม ร้านเสริมสวย ห้างสรรพสินค้า เป็นต้น ได้เข้ามาประเมินความพร้อมก่อนเปิดให้บริการ รวมทั้งประชาชนทั่วไปสามารถเข้าไปตรวจสอบและช่วยรายงานข้อมูลกลับมาด้วยว่าสถานประกอบการแต่ละแห่งปฏิบัติตามมาตรการคัดกรอง เว้นระยะห่าง สวมหน้ากาก ล้างมือ หรือไม่ ทั้งนี้ เพื่อเป็นการพัฒนามาตรฐานรองรับสถานบริการและประชาชนมีส่วนร่วมตรวจสอบไปพร้อมกัน
******************************** 25 เมษายน 2563
***********************
รัฐบาลไทย-ข่าวทำเนียบรัฐบาล-ก.แรงงาน สั่งจัดงานรองรับลูกจ้างเอเพ็กซ์ สมุทรสาคร กว่า 700 อัตรา
วันอังคารที่ 24 กันยายน 2562
ก.แรงงาน สั่งจัดงานรองรับลูกจ้างเอเพ็กซ์ สมุทรสาคร กว่า 700 อัตรา
กระทรวงแรงงาน ช่วยเหลือลูกจ้างบจก.เอเพ็กซ์ เซอร์คิต (ไทยแลนด์) 220 คนที่ถูกเลิกจ้างอย่างต่อเนื่องประสานสถานประกอบกิจการในพื้นที่จังหวัดสมุทรสาครจัดงานรองรับ 744 อัตรา พร้อมติดตามการได้รับสิทธิประโยชน์ตามกฎหมายอย่างใกล้ชิด
นายสุทธิ สุโกศล ปลัดกระทรวงแรงงานเปิดเผยถึงความคืบหน้าในการความช่วยเหลือลูกจ้างของบริษัท เอเพ็กซ์ เซอร์คิต (ไทยแลนด์) จํากัด ที่ถูกเลิกจ้างว่า ตามที่หม่อมราชวงศ์จัตุมงคล โสณกุล ได้สั่งการให้กรมสวัสดิการและคุ้มครองแรงงานให้การช่วยเหลือลูกจ้างอย่างใกล้ชิดนั้น ซึ่งจากการที่พนักงานตรวจแรงงานลงพื้นที่สอบข้อเท็จจริง พบว่า การเลิกจ้างดังกล่าวมีสาเหตุจากบริษัทฯ ประสบปัญหาขาดสภาพคล่องจึงได้ใช้มาตรการลดจํานวนการผลิต และเลิกจ้างลูกจ้างที่ไม่ผ่านการทดลองงาน ซึ่งบริษัทฯ มีระยะเวลาทดลองงาน 120 วัน มีลูกจ้างที่ทดลองงานจํานวน 329 คน ผ่านการทดลองงาน 109 คน โดยบริษัทฯได้มีการเลิกจ้างลูกจ้างไปแล้วเมื่อวันที่ 20 กันยายน 2562 จํานวน 155 คน และเตรียมเลิกจ้างเพิ่มเติมอีก 65 คน รวม 220 คน ซึ่งการเลิกจ้างดังกล่าวคิดเป็นร้อยละ 3.56 จากลูกจ้างทั้งหมดของบริษัทที่มีจํานวน 6,185 คน ทั้งนี้ พนักงานตรวจแรงงาน สํานักงานสวัสดิการและคุ้มครองแรงงานจังหวัดสมุทรสาครได้ชี้แจงสิทธิหน้าที่ตามกฎหมายแก่นายจ้างลูกจ้างเป็นที่เรียบร้อยแล้ว และจะติดตามการจ่ายค่าจ้างและสินจ้างแทนการบอกกล่าวล่วงหน้าของนายจ้างให้เป็นไปตามที่กฎหมายกําหนด และเพื่อเป็นการให้ความช่วยเหลือ แก่ลูกจ้างเพิ่มเติม กระทรวงแรงงานได้ประสานกับสถานประกอบกิจการในพื้นที่จังหวัดสมุทรสาครที่มีความประสงค์ จะรับพนักงานในเบื้องต้นมีสถานประกอบกิจการแจ้งความจํานงหลายแห่ง ประกอบด้วย บริษัท มารีนโกลด์โปรดักส์ จํากัด ประกอบกิจการแปรรูปสัตว์น้ํา แจ้งความประสงค์จะรับลูกจ้าง เข้าทํางานจํานวน 300 อัตรา ตําแหน่งฝ่ายผลิต, บริษัท ยูนิคอร์ด จํากัด ประกอบกิจการแปรรูปสัตว์น้ํา แจ้งความประสงค์รับลูกจ้างที่มีวุฒิการศึกษาตั้งแต่ ม.3 ขึ้นไป จํานวน 50 อัตรา ตําแหน่งตรวจสอบ และบริษัท แคล-คอมพ์ อิเล็คโทรนิคส์ (ประเทศไทย) จํากัด (มหาชน) ประกอบกิจการผลิตแผงวงจรอิเล็กทรอนิกส์ ประสงค์รับจํานวน 100 คน และยังมีบริษัทอื่นๆอีก 33 บริษัท ซึ่งมีความประสงค์รับลูกจ้าง จํานวน 294 อัตรา รวม 744 อัตรา ทั้งนี้ได้แจ้งให้ลูกจ้างที่ถูกเลิกจ้างทราบแล้ว
นายสุทธิ กล่าวต่อไปว่า นอกจากนี้ สถานประกอบกิจการที่ตั้งอยู่ในนิคมอุตสาหกรรมสินสาคร จํานวน 73 แห่ง จะร่วมกันหาแนวทางให้ความช่วยเหลือลูกจ้างที่ถูกเลิกจ้างด้วย โดยจะหาตําแหน่งงานว่างและรับสมัครงาน เพื่อให้ลูกจ้างได้มีงานทําและอยู่ในพื้นที่เดิม อย่างไรก็ตาม กระทรวงแรงงานจะติดตามให้ความช่วยเหลือลูกจ้างอย่างต่อเนื่องเพื่อให้ลูกจ้างได้รับการคุ้มครองและได้รับสิทธิประโยชน์ตามกฎหมายต่อไป
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือเยียวยาจิตใจเด็กชายวัย 3 ขวบ อย่างเร่งด่วน กรณีถูกแม่แท้ๆ ทำร้ายร่างกาย ด้วยการใช้เชือกแขวนคอ แล้วบันทึกคลิปวีดิโอ ก่อนส่งให้สามีดู ที่ย่านลาดกระบัง กทม.
วันอังคารที่ 15 สิงหาคม 2560
พม. ลงพื้นที่ช่วยเหลือเยียวยาจิตใจเด็กชายวัย 3 ขวบ อย่างเร่งด่วน กรณีถูกแม่แท้ๆ ทําร้ายร่างกาย ด้วยการใช้เชือกแขวนคอ แล้วบันทึกคลิปวีดิโอ ก่อนส่งให้สามีดู ที่ย่านลาดกระบัง กทม.
พม. ลงพื้นที่ช่วยเหลือเยียวยาจิตใจเด็กชายวัย 3 ขวบ อย่างเร่งด่วน กรณีถูกแม่แท้ๆ ทําร้ายร่างกาย ด้วยการใช้เชือกแขวนคอ แล้วบันทึกคลิปวีดิโอด้วยความโมโห ก่อนส่งให้สามีดู ที่ย่านลาดกระบัง กรุงเทพฯ
วันนี้ (13 ส.ค. 60) ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะประธานการประชุม ศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางในการแก้ไขและป้องกันปัญหาที่เกิดขึ้น กล่าวว่า จากกรณีชาวสังคมออนไลน์ มีการแชร์คลิปวีดีโอเหตุการณ์ที่มีหญิงสาวรายหนึ่ง กําลังใช้เชือกแขวนคอลูกชายแท้ๆ วัย 3 ขวบ แล้วกระตุกเชือก ยกตัวลูกชายขึ้นด้วยอาการโมโห พร้อมกับด่าทอผู้เป็นสามีที่ไม่ยอมรับสายโทรศัพท์ ซึ่งพยายามติดต่อไปหลายครั้ง จึงประชดสามีด้วยการทําร้ายร่างกายลูกชาย ด้วยการใช้เชือกแขวนคอ และอัดคลิปวีดีโอส่งไปให้ผู้เป็นสามี ที่ซอย ฉลองกรุง 39 เขตลาดกระบัง กรุงเทพฯ นั้น ตนได้กําชับให้บ้านพักเด็กและครอบครัวกรุงเทพมหานคร ศูนย์ช่วยเหลือสังคม สายด่วน 1300 และหน่วยงานที่เกี่ยวข้อง ลงพื้นที่เพื่อตรวจสอบข้อเท็จจริง และให้การช่วยเหลืออย่างเร่งด่วนตามภารกิจด้านเด็กของกระทรวง พม. ซึ่งขณะนี้ นักสังคมสงเคราะห์ เจ้าหน้าที่ศูนย์ช่วยเหลือสังคม สายด่วน 1300 พร้อมหน่วยปฏิบัติการเคลื่อนที่เร็ว พนักงานคุ้มครองเด็กบ้านพักเด็กและครอบครัวกรุงเทพมหานคร ลงพื้นที่ เพื่อตรวจสอบข้อเท็จจริงร่วมกับเจ้าหน้าที่ตํารวจ เรียบร้อยแล้ว โดยได้มีการพูดคุยกับแม่ของเด็กชายและได้มีการตักเตือน และส่งเด็กเข้ารับการตรวจร่างกายที่โรงพยาบาลลาดกระบัง จากนั้น ได้นําส่งผู้เป็นแม่และเด็กชายไปยังบ้านพักเด็กและครอบครัวกรุงเทพมหานคร เพื่อเร่งเยียวยาฟื้นฟูสภาพจิตใจเด็กชายคนดังกล่าวอย่างใกล้ชิดโดยด่วน และคุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 รวมทั้งปรับสภาพจิตใจของผู้เป็นแม่ เนื่องจาก อยู่ในสภาวะเครียด
"ทั้งนี้ หากประชาชนพบเห็นเหตุการณ์ปัญหาความรุนแรงในครอบครัวและสังคม สามารถแจ้งขอความช่วยเหลือได้ที่ศูนย์ช่วยเหลือสังคม สายด่วน 1300 บริการ 24 ชั่วโมง ทั้งนี้ กระทรวง พม. พร้อมให้ความช่วยเหลือและประสานส่งต่อให้หน่วยงานที่เกี่ยวข้องเพื่อดําเนินการต่อไป"พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-ทส. เร่งระดมสมอง หาแนวทางงดใช้ถุงพลาสติกในตลาดสด ร้านชำ และการจัดทำกฎหมายจัดการพลาสติก
วันพฤหัสบดีที่ 23 มกราคม 2563
ทส. เร่งระดมสมอง หาแนวทางงดใช้ถุงพลาสติกในตลาดสด ร้านชํา และการจัดทํากฎหมายจัดการพลาสติก
กระทรวงทรัพยากรธรรมชาติและสิ่งแวดล้อม จัดประชุมเชิงปฏิบัติการ 4 ภูมิภาคแนวทางการงดใช้ถุงพลาสติกในตลาดสดและร้านขายของชํา และแนวทางการจัดทํากฎหมายจัดการขยะพลาสติก ครั้งที่ 1 ณ โรงแรมรามา การ์เด้นส์ โดยมีหน่วยงานภาครัฐ ภาคเอกชน จากจังหวัดในพื้นที่ภาคกลาง
ทส. เร่งระดมสมอง หาแนวทางงดใช้ถุงพลาสติกในตลาดสด ร้านชํา และการจัดทํากฎหมายจัดการพลาสติก
กระทรวงทรัพยากรธรรมชาติและสิ่งแวดล้อม จัดประชุมเชิงปฏิบัติการ 4 ภูมิภาคแนวทางการงดใช้ถุงพลาสติกในตลาดสดและร้านขายของชํา และแนวทางการจัดทํากฎหมายจัดการขยะพลาสติก ครั้งที่ 1 ณ โรงแรมรามา การ์เด้นส์ โดยมีหน่วยงานภาครัฐ ภาคเอกชน จากจังหวัดในพื้นที่ภาคกลาง และประชาชนเข้าร่วมกว่า 500 คน
วันนี้ (23 มกราคม 2563) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมเชิงปฏิบัติการ 4 ภูมิภาคแนวทางการงดใช้ถุงพลาสติกในตลาดสดและร้านขายของชํา และแนวทางการจัดทํากฎหมายจัดการขยะพลาสติก ครั้งที่ 1 พร้อมมอบนโยบายการบริหารจัดการขยะพลาสติก โดย รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า วันนี้สิ่งที่เรากําลังจะทําอยู่ เป้าหมายไม่ใช่เพียงแค่การลดหรือเลิกพลาสติกแบบใช้ครั้งเดียวทิ้งหรือถุงหูหิ้ว เป้าหมายท้ายที่สุดแล้วคือการลดปริมาณขยะที่เกิดขึ้นในประเทศไทย สิ่งที่กระทรวงทรัพยากรธรรมชาติและสิ่งแวดล้อมต้องการจะเปลี่ยนวันนี้คือการผลักดันนิสัยของคนไทย สิ่งที่ยากที่สุดในการเปลี่ยนแปลงคือการเริ่มต้น การที่ประเทศไทยจะเดินไปข้างหน้า การที่เราจะสามารถรักษาสมดุลของสิ่งแวดล้อมของประเทศไทย การที่จะลดปริมาณขยะของประเทศไทยลงให้ได้ต้องมาจากการร่วมมือกันของพี่น้องประชาชนทุกๆ คน ทั้งภาคเอกชน ภาคผู้ผลิต ภาคผู้บริโภค เราต้องทําให้พี่น้องประชาชนรู้ว่าปัญหาของขยะนั้นมากมันขึ้นทุกวันๆ แล้ว นอกจากถุงพลาสติกแล้ว เรายังมีปัญหาเรื่องกล่องโฟม หลอดพลาสติก แก้วกาแฟ ดังนั้นวันนี้ สิ่งที่กระทรวงทรัพยากรธรรมชาติและสิ่งแวดล้อมกําลังจะสื่อสารถึงพี่น้องประชาชนคนไทยทั้งประเทศ ไม่ใช่เพียงแค่จะยกเลิกพลาสติกเท่านั้น แต่เป้าหมายที่ยิ่งใหญ่ ซึ่งเป็นนโยบายหลักของรัฐบาล คือ จะทําอย่างไรที่ประเทศไทยจะลดปริมาณขยะลงให้ได้
สําหรับการประชุมเชิงปฏิบัติการ 4 ภูมิภาค แนวทางการงดใช้ถุงพลาสติกในตลาดสดและร้านขายของชําและแนวทางกางจัดทํากฎหมายจัดการขยะพลาสติกในครั้งนี้เป็นการรับฟังความคิดเห็นและข้อเสนอแนะจากผู้มีส่วนได้เสียจากทุกภาคส่วนที่เกี่ยวข้อง เพื่อนําไปประกอบการพิจารณาในกระบวนการจัดทํากฎหมายจัดการขยะพลาสติกต่อไป โดยจะมีการระดมความคิดเห็นครั้งที่ 2 ในวันที่ 13 กุมภาพันธ์ 2563 ณ จังหวัตเชียงใหม่ ครั้งที่ 3 ในวันที่ 3 มีนาคม 2563 ณ จังหวัดสุราษฎร์ธานี และครั้งที่ 4 ในวันที่ 23 เมษายน 2563 ณ จังหวัดขอนแก่น
รัฐบาลไทย-ข่าวทำเนียบรัฐบาล-รองปลัด สุรพล เปิดกิจกรรมอุตสาหกรรมรักดินเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกฯ และการสัมมนาชี้แจงโครงการรายงานข้อมูลตามกฎหมายควบคุมการปนเปื้อนในดินและน้ำใต้ดิ
วันศุกร์ที่ 15 กุมภาพันธ์ 2562
รองปลัด สุรพล เปิดกิจกรรมอุตสาหกรรมรักดินเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกฯ และการสัมมนาชี้แจงโครงการรายงานข้อมูลตามกฎหมายควบคุมการปนเปื้อนในดินและน้ําใต้ดิ
นายสุรพล ชามาตย์ รองปลัดกระทรวงอุตสาหกรรม เป็นประธานเปิดกิจกรรมอุตสาหกรรมรักดินเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกฯ ณ ห้องประชุมไฮเดรนเยียร์ โรงแรมทีเคพาเลซ ถนนแจ้งวัฒนะ
วันนี้ (15 กุมภาพันธ์ 2562) เวลา 09.00 น. นายสุรพล ชามาตย์ รองปลัดกระทรวงอุตสาหกรรม เป็นประธานเปิดกิจกรรมอุตสาหกรรมรักดินเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกฯ และการสัมมนาชี้แจงโครงการรายงานข้อมูลตามกฎหมายควบคุมการปนเปื้อนในดินและน้ําใต้ดินทางอิเล็กทรอนิกส์ ซึ่งดําเนินการโดยกรมโรงงานอุตสาหกรรม โดยมีนายกัมปนาท รุ่งเรืองชัยศรี ผู้อํานวยการกองส่งเสริมเทคโนโลยีสิ่งแวดล้อมโรงงานกรมโรงงานอุตสาหกรรม กล่าวรายงาน ณ ห้องประชุมไฮเดรนเยียร์ โรงแรมทีเคพาเลซ ถนนแจ้งวัฒนะ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเชิงปฏิบัติการ เพื่อขับเคลื่อนสำนักงานยุติธรรมจังหวัด พัฒนางานยุติธรรม ให้มีความเสมอภาคและเป็นธรรม
วันพุธที่ 31 กรกฎาคม 2562
กระทรวงยุติธรรม ประชุมเชิงปฏิบัติการ เพื่อขับเคลื่อนสํานักงานยุติธรรมจังหวัด พัฒนางานยุติธรรม ให้มีความเสมอภาคและเป็นธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการเพื่อขับเคลื่อนสํานักงานยุติธรรมจังหวัด ตามกฎกระทรวงแบ่งส่วนราชการสํานักงานปลัดกระทรวง กระทรวงยุติธรรม (ฉบับที่ ๒) พ.ศ.๒๕๖๒
ในวันพุธที่ ๓๑ กรกฎาคม ๒๕๖๒ เวลา ๐๙.๐๐ น
ณ ห้องคอนเวนชั่นเซ็นเตอร์ ชั้น ๔ อาคารคอนเวนชั่น โรงแรมรามาการ์เด้น
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานเปิดการประชุมเชิงปฏิบัติการเพื่อขับเคลื่อนสํานักงานยุติธรรมจังหวัด
ตามกฎกระทรวงแบ่งส่วนราชการสํานักงานปลัดกระทรวง กระทรวงยุติธรรม (ฉบับที่ ๒) พ.ศ.๒๕๖๒
เพื่อถ่ายทอดนโยบายองค์ความรู้และข้อมูลที่จําเป็นสําหรับนําไปประยุกต์ใช้ในการปฏิบัติงาน
เพื่อช่วยเหลือประชาชนในชุมชนให้ได้รับโอกาสและเข้าถึงบริการงานยุติธรรมอย่างเสมอภาคและเป็นธรรม
การประชุมดังกล่าวจัดขึ้นระหว่างวันที่ ๓๐ กรกฎาคม - ๑ สิงหาคม ๒๕๖๒
โดยมียุติธรรมจังหวัด และเจ้าหน้าที่สํานักงานยุติธรรมจังหวัด
จากสานักงานยุติธรรมจังหวัด ๘๑ แห่งทั่วประเทศ จํานวนกว่า ๓๒๔ คน เข้าร่วมฯ
โอกาสนี้ รัฐมนตรีว่าการกระทรวงยุติธรรม ร่วมปาฐกถาพิเศษในหัวข้อเรื่อง “ยุติธรรมเพื่อความเสมอภาค”
โดยมีใจความสําคัญตอนหนึ่งว่า สํานักงานยุติธรรมจังหวัดเป็นหน่วยงานที่ปฏิบัติงานใกล้ชิดกับประชาชน
และนําบริการของรัฐส่งถึงประชาชนอย่างทั่วถึง รวมทั้งบทบาทภารกิจที่กระทรวงยุติธรรมเกี่ยวข้องโดยตรง
ในเรื่องของการอํานวยความยุติธรรมให้มีประสิทธิภาพเป็นธรรมให้ประชาชนได้เข้าถึงกระบวนการยุติธรรม
อย่างสะดวก รวดเร็ว และช่วยเหลือทางกฎหมายแก่ผู้ขาดแคลนทุนทรัพย์ให้เข้าถึงกระบวนการยุติธรรมได้
อีกทั้งการสร้างกลไกเพื่อให้มีการบังคับการตามกฎหมายอย่างเคร่งครัด
เพื่อลดความเลื่อมล้ําและความไม่เป็นธรรมในสังคม
รวมถึงการพัฒนาระบบงานยุติธรรมชุมชน ในการรวมตัวกันป้องกันและบรรเทาอาชญากรรม
การช่วยเหลือประชาชนในชุมชนด้านกฎหมายและกระบวนการยุติธรรม
การแจ้งเบาะแสการกระทําความผิดกฎหมายในชุมชน การสนับสนุนการแก้ไขฟื้นฟูผู้กระทําความผิดในชุมชน
และการไกล่เกลี่ยระงับข้อพิพาทหรือการจัดการความขัดแย้งในชุมชน
โดยเน้นการประสานงานและบูรณาการการทํางานร่วมกันของส่วนราชการ
หน่วยงานในสังกัดกระทรวงยุติธรรม
ที่ตั้งอยู่ในพื้นที่จังหวัดนั้น รวมทั้งส่วนราชการและองค์กรอื่นๆ
เพื่อให้กระบวนการยุติธรรมเกิดผลสัมฤทธิ์และเป็นประโยชน์สูงสุดต่อประชาชน
รัฐบาลไทย-ข่าวทำเนียบรัฐบาล-‘บิ๊กอู๋’ สั่งการ ดูแลสิทธิแรงงานเมียนมา ถูกหักค่าจ้างเกินกว่า กม. กำหนด
วันเสาร์ที่ 13 มกราคม 2561
‘บิ๊กอู๋’ สั่งการ ดูแลสิทธิแรงงานเมียนมา ถูกหักค่าจ้างเกินกว่า กม. กําหนด
รมว.แรงงาน สั่งการหน่วยงานที่เกี่ยวข้องดําเนินการแรงงานสัญชาติเมียนมา ได้รับความ   เป็นธรรม กรณีถูกนายจ้างหักค่าจ้าง ไม่เป็นไปตามพระราชบัญญัติคุ้มครองแรงงาน พ.ศ. 2541 พร้อมสอบสวนและรวบรวมพยานหลักฐานเพื่อดําเนินคดีกับนายจ้าง
วันนี้ (12 ม.ค. 61) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่าจากกรณีที่มูลนิธิเครือข่ายส่งเสริมคุณภาพชีวิตแรงงาน (LPN) ได้รับการร้องเรียนจากลูกจ้างสัญชาติเมียนมา จํานวน 37 คน ว่าถูกบริษัท ตองหนึ่งรุ่งโรจน์ จํากัด นายจ้างหักค่าจ้าง ซึ่งไม่เป็นไปตามพระราชบัญญัติคุ้มครองแรงงาน พ.ศ. 2541 โดย 1) หักเงินจากค่าจ้างร้อยละ 5 จากยอดค่าจ้างทุกงวด โดยไม่ชี้แจงรายละเอียดว่าหักเพื่อค่าใช้จ่ายใด 2) หักเงิน งวดละ 200 บาท โดยระบุว่าเป็นค่าตํารวจ 3) หักเงินค่าใช้จ่ายในการพิสูจน์สัญชาติ จํานวนเงินตั้งแต่ 4,500 – 20,000 บาท นั้น ในเรื่องนี้ พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้คุ้มครองดูแลและดําเนินการตามกฎหมายอย่างรอบด้าน เพื่อพิทักษ์สิทธิของแรงงานอย่างเท่าเทียม ซึ่งในเบื้องต้นกรมสวัสดิการและคุ้มครองแรงงาน โดยสํานักงานสวัสดิการและคุ้มครองแรงงานจังหวัดนครปฐม ร่วมกับเจ้าหน้าที่หน่วยงานในจังหวัดนครปฐมประกอบด้วย สถานีตํารวจภูธรบางเลน สํานักงานพัฒนาสังคมและความมั่นคงของมนุษย์จังหวัด บ้านพักเด็กและครอบครัว สํานักงานแรงงานจังหวัด สํานักงานจัดหางานจังหวัด ร่วมตรวจคัดกรองลูกจ้างสัญชาติเมียนมา ของนายจ้าง บริษัท ตองหนึ่งรุ่งโรจน์ จํากัด ซึ่งได้ยื่นเรื่องขอความช่วยเหลือกรณีนายจ้างหักค่าจ้าง ว่าเป็นเหยื่อจากการค้ามนุษย์หรือไม่ ณ ห้องประชุมอําเภอบางเลน จังหวัดนครปฐม ตั้งแต่วันที่ 10 ม.ค. 61 - 11 ม.ค. 61 โดยสรุปผลการคัดแยกเหยื่อทั้ง 2 วัน จํานวน 40 คน ไม่พบว่าเป็นเหยื่อจากการค่ามนุษย์ จํานวน 37 คน และควรได้รับการช่วยเหลือและคุ้มครองตามกฎหมายอื่น ซึ่งอาจจะเป็นเหยื่อจากการค้ามนุษย์ จํานวน 3 คน
นอกจากนี้ สํานักงานประกันสังคม โดยสํานักงานประกันสังคมจังหวัดนครปฐม ได้ดําเนินการตรวจสอบบริษัท ตองหนึ่งรุ่งโรจน์ จํากัด ซึ่งในเบื้องต้น ลูกจ้างสัญชาติเมียนมาไม่มีข้อมูลการขออนุญาตทํางานจากสํานักงานจัดหางานจังหวัดนครปฐม และยังไม่ได้ขึ้นทะเบียนเป็นผู้ประกันตน ดังนั้น สํานักงานประกันสังคมจังหวัดนครปฐม จะดําเนินการตรวจสอบการขออนุญาติทํางานของลูกจ้างสัญชาติเมียนมา เพื่อดําเนินการติดตามให้นายจ้างขึ้นทะเบียนลูกจ้างให้เป็นผู้ประกันตนต่อไป
ทั้งนี้ รมว.แรงงาน ได้เน้นย้ําให้ “พนักงานตรวจแรงงานสํานักงานสวัสดิการและคุ้มครองแรงงานจังหวัดนครปฐม ทําการสอบสวนและรวบรวมพยานหลักฐานร่วมกับส่วนกลางเพื่อดําเนินคดีกับนายจ้างตามข้อกฎหมายที่เกี่ยวข้องต่อไป” นางเพชรรัตน์ฯ กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
12 มกราคม 2561
รัฐบาลไทย-ข่าวทำเนียบรัฐบาล-ลดการตีตราผู้สัมผัส หรือติดเชื้อ COVID-19
วันอาทิตย์ที่ 5 เมษายน 2563
ลดการตีตราผู้สัมผัส หรือติดเชื้อ COVID-19
อย่าตีตรา ผู้ติดเชื้อโควิด-19
ไม่แบ่งแยกหรือรังเกียจ
เห็นใจผู้คนที่ขอกลับประเทศบ้านเกิด
เมตตา เห็นใจกัน ไม่รังแก ไม่ทําร้ายร่างกาย
อย่าตีตราว่าเป็นตัวแพร่เชื้อ
ควรให้เค้าได้ใช้ชีวิตอย่างที่เคยเป็น
รัฐบาลไทย-ข่าวทำเนียบรัฐบาล-พาณิชย์นำผลิตภัณฑ์ผ้าครามย้อมสีธรรมชาติ จากอีสาน มาจำหน่ายในพระนคร เพิ่มช่องทางและสร้างโอกาสการจำหน่ายผลผลิตสินค้าชุมชน
วันพฤหัสบดีที่ 5 เมษายน 2561
พาณิชย์นําผลิตภัณฑ์ผ้าครามย้อมสีธรรมชาติ จากอีสาน มาจําหน่ายในพระนคร เพิ่มช่องทางและสร้างโอกาสการจําหน่ายผลผลิตสินค้าชุมชน
“พาณิชย์”เปิดงาน “มนต์เสน่ห์อีสาน เมืองแห่งผ้าครามย้อมสีธรรมชาติ” นําผู้ผลิตสินค้าผ้าครามย้อมสีธรรมชาติและสิ่งทอในภาคตะวันออกเฉียงเหนือกว่า 50 ราย มาจัดแสดงและจําหน่ายสินค้า วันที่ 4-8 เม.ย.นี้ ที่เซ็นทรัลเวิลด์
คาดมียอดขายไม่ต่ํากว่า 7 ล้านบาท เผยยังมีแผนเพิ่มช่องทางตลาด ดันขายผ่านห้าง ศูนย์ โอทอป ตลาดประชารัฐ ตลาดต้องชม คิงเพาเวอร์ และผลักดันขายต่างประเทศ และออนไลน์ด้วย
นางนันทวัลย์ ศกุนตนาค ปลัดกระทรวงพาณิชย์ เปิดเผยในการเป็นประธานเปิดงาน “มนต์เสน่ห์อีสาน เมืองแห่งผ้าครามย้อมสีธรรมชาติ : E-san the city of natural indigo fabric” ที่ลาน Eden 1 ชั้น 1 ศูนย์การค้าเซ็นทรัลเวิลด์ (Central World) ระหว่างวันที่ 4-8 เม.ย.2561 ว่า กระทรวงพาณิชย์ ร่วมกับจังหวัดสกลนคร โดยนายวิทยา จันทร์ฉลอง ผู้ว่าราชการจังหวัดสกลนคร ได้นําผู้ผลิต ผู้ประกอบการสินค้าผ้าครามย้อมสีธรรมชาติและสิ่งทอที่เกี่ยวข้องในกลุ่มจังหวัดภาคตะวันออกเฉียงเหนือ จํานวน 50 ราย ได้แก่ สกลนคร อุดรธานี อุบลราชธานี นครราชสีมา เลย มหาสารคาม บึงกาฬ ขอนแก่น หนองคาย นครพนม อํานาจเจริญ มุกดาหาร กาฬสินธุ์ หนองบัวลําภู และชัยภูมิ นําสินค้ามาจัดแสดงและจําหน่ายให้กับประชาชนและนักท่องเที่ยวในพื้นที่กรุงเทพฯ เพื่อช่วยเพิ่มช่องทางในการจําหน่ายให้กับผู้ผลิต ซึ่งส่วนใหญ่เป็นผู้ผลิตสินค้าชุมชน โดยคาดว่า ในการจัดงานครั้งนี้ จะมียอดขายได้ไม่ต่ํากว่า 7 ล้านบาท
สําหรับผลิตภัณฑ์สินค้าผ้าครามย้อมสีธรรมชาติที่นํามาจัดแสดงและจําหน่าย เช่น ผ้าผืน เสื้อผ้าสําเร็จรูป (เสื้อ กางเกง กระโปรง ชุดเดรส สูท ผ้าซิ่น ผ้าถุง) ผ้าพันคอ ผ้าคลุมไหล่ กระเป๋าถือ กระเป๋าสะพาย กระเป๋าเดินทาง หมวก ปลอกหมอน ผ้าปูที่นอน ผ้ารองจาน และของที่ระลึก เป็นต้น
นางนันทวัลย์กล่าวว่า กระทรวงฯ ยังมีแผนเพิ่มช่องทางการตลาดให้กับผ้าครามธรรมชาติ โดยได้หารือห้างสรรพสินค้าทั้งในส่วนกลางและในจังหวัดที่เป็นแหล่งผลิต ประสานศูนย์โอทอปของจังหวัด ศูนย์จําหน่ายของที่ระลึกในจังหวัดต่างๆ ตลาดประชารัฐ ตลาดต้องชม คิงเพาเวอร์ และการนําเข้าร่วมงานแสดงสินค้าในส่วนกลาง ระดับจังหวัดและภูมิภาคต่างๆ เพื่อสร้างโอกาสในการจําหน่ายสินค้า
ส่วนในตลาดต่างประเทศ มีแผนผลักดันการส่งออกไปจําหน่ายยังตลาดของประเทศเพื่อนบ้าน เช่น ตลาด CLMV (กัมพูชา สปป.ลาว เมียนมา และเวียดนาม) ซึ่งเป็นตลาดที่นิยมผ้าครามของไทยอยู่แล้ว รวมถึงตลาดในเอเชียที่มีความสนใจผ้าครามจากธรรมชาติ เช่น ญี่ปุ่น ออสเตรเลีย เกาหลีใต้ สหรัฐฯ และเม็กซิโก เป็นต้น
นอกจากนี้ จะเข้าไปช่วยพัฒนาและเพิ่มช่องทางการค้าขายผ่านทางอีคอมเมิร์ซ โดยผลักดันให้ผู้ผลิต ผู้ประกอบการ ขายสินค้าผ่านทางออนไลน์ เพราะสามารถจําหน่ายสินค้าได้ตลอดเวลา และขายได้ทั้งประเทศ ทําให้มีโอกาสในการจําหน่ายสินค้าได้มากขึ้น
นางนันทวัลย์กล่าวว่า นอกจากการเพิ่มช่องทางการจําหน่ายให้กับผู้ผลิตผ้าคราม กระทรวงฯ ยังมีแผนที่จะผลักดันให้แหล่งผลิตผ้าคราม โดยเฉพาะที่จังหวัดสกลนคร เป็นแหล่งเรียนรู้และที่ท่องเที่ยวสําหรับประชาชนและนักท่องเที่ยว โดยจะส่งเสริมและผลักดันให้เข้าไปเที่ยวชมกระบวนการผลิต การปั่นฝ้าย การทอผ้า การย้อมผ้า ที่เป็นเอกลักษณ์ของท้องถิ่น ซึ่งจะทําให้ชุมชนมีรายได้เพิ่มขึ้น ส่วนจังหวัดอื่นๆ ก็จะส่งเสริมในลักษณะเดียวกัน เช่น แหล่งผลิตผ้าไหมมัดหมี่ชนบท จังหวัดขอนแก่น ผ้าไหมแพรวา จังหวัดกาฬสินธุ์ ผ้าไหมกาบบัว จังหวัดอุบลราชธานี เป็นต้น
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีลงนามสัตยาบัน “การบริหารราชการมุ่งสู่ผลสัมฤทธิ์ ด้วยความโปร่งใส ซื่อสัตย์สุจริต มีคุณธรรม” และการประกาศเจตนารมณ์ “เจตจำนงสุจริตในการบริหารราชการ”
วันศุกร์ที่ 3 พฤศจิกายน 2560
กระทรวงอุตสาหกรรม จัดพิธีลงนามสัตยาบัน “การบริหารราชการมุ่งสู่ผลสัมฤทธิ์ ด้วยความโปร่งใส ซื่อสัตย์สุจริต มีคุณธรรม” และการประกาศเจตนารมณ์ “เจตจํานงสุจริตในการบริหารราชการ”
กระทรวงอุตสาหกรรม จัดพิธีลงนามสัตยาบัน “การบริหารราชการมุ่งสู่ผลสัมฤทธิ์ ด้วยความโปร่งใส ซื่อสัตย์สุจริต มีคุณธรรม” และการประกาศเจตนารมณ์ “เจตจํานงสุจริตในการบริหารราชการ” ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
วันนี้ (3 พฤศจิกายน 2560) กระทรวงอุตสาหกรรม นําโดย นายอุตตม สาวนายน รัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม รองปลัดกระทรวงอุตสาหกรรม และรองปลัดกระทรวงอุตสาหกรรม กลุ่มภารกิจด้านกํากับตรวจสอบกระบวนการผลิต ด้านส่งเสริมอุตสาหกรรมและผู้ประกอบการ และด้านเศรษฐกิจอุตสาหกรรม อธิบดีกรมโรงงานอุตสาหกรรม อธิบดีกรมส่งเสริมอุตสาหกรรม อธิบดีกรมอุตสาหกรรมพื้นฐานและการเหมืองแร่ ผู้อํานวยการสํานักงานเศรษฐกิจอุตสาหกรรม เลขาธิการสํานักงานมาตรฐานผลิตภัณฑ์อุตสาหกรรม และกลุ่มประสิทธิภาพที่ 1 – 6 ของสํานักงานอุตสาหกรรมจังหวัด ทั้ง 76 จังหวัด ร่วมลงนามสัตยาบัน “การบริหารราชการมุ่งสู่ผลสัมฤทธิ์ ด้วยความโปร่งใส ซื่อสัตย์สุจริต มีคุณธรรม” เพื่อรณรงค์การป้องกันและต่อต้านการทุจริต และแสดงถึงความมั่นมั่นของผู้บริหารและบุคลากรในสังกัดกระทรวงอุตสาหกรรม
นอกจากนี้ รัฐมนตรีว่าการกระทรวงอุตสาหกรรม พร้อมด้วย ปลัดกระทรวงอุตสาหกรรม ผู้บริหารกระทรวงอุตสาหกรรม และบุคลากรทุกระดับในสังกัดกระทรวงอุตสาหกรรม ได้ประกาศเจตนารมณ์ “เจตจํานงสุจริตในการบริหารราชการ” ว่าจะตั้งมั่นประพฤติปฏิบัติตนด้วยความโปร่งใส ซื่อสัตย์สุจริต มีคุณธรรม ยึดหลักธรรมาภิบาลในการบริหารงานและปฏิบัติราชการ ตามบทบาทภารกิจที่รับผิดชอบให้สําเร็จลุล่วงตามเป้าหมายอย่างเต็มกําลังความสามารถ ด้วยความขยันหมั่นเพียร ดารงตนอยู่ด้วยความมีเกียรติ เห็นแก่ประโยชน์ส่วนรวมมากกว่าประโยชน์ส่วนตน ไม่ใช้ตําแหน่งหน้าที่แสวงหาผลประโยชน์อื่นใด พร้อมทั้ง ส่งเสริมและสนับสนุนให้บุคลากรปฏิบัติงานอย่างมีคุณธรรมและความโปร่งใส กล้ายืนหยัดในสิ่งที่ถูกต้อง ร่วมกันต่อต้านการทุจริตคอร์รัปชัน การรับสินบนทุกรูปแบบ เพื่อให้เกิดประโยชน์สูงสุดต่อประเทศชาติ และประชาชนต่อไป ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม